CELEX: 32010D0424(15)
Language: lt
Date: 1244764800000
Title: 2009 m. spalio 2 d. Sprendimas Nr. S5 dėl išmokų natūra sąvokos, kaip nustatyta Reglamento (EB) Nr. 883/2004 1 straipsnio va dalyje, taikomos ligos arba motinystės atveju, aiškinimo pagal Reglamento (EB) Nr. 883/2004 17, 19, 20 ir 22 straipsnius, 24 straipsnio 1 dalį, 25 ir 26 straipsnius, 27 straipsnio 1, 3, 4 ir 5 dalis, 28 ir 34 straipsnius ir 36 straipsnio 1 ir 2 dalis ir dėl pagal Europos Parlamento ir Tarybos reglamento (EB) Nr. 987/2009 62–64 straipsnius kompensuotinų sumų apskaičiavimo (Tekstas svarbus EEE ir EB bei Šveicarijos susitarimui)

24.4.2010   
            
            
               LT
            
            
               Europos Sąjungos oficialusis leidinys
            
            
               C 106/54
            
         SPRENDIMAS Nr. S5
   2009 m. spalio 2 d.
   dėl išmokų natūra sąvokos, kaip nustatyta Reglamento (EB) Nr. 883/2004 1 straipsnio va dalyje, taikomos ligos arba motinystės atveju, aiškinimo pagal Reglamento (EB) Nr. 883/2004 17, 19, 20 ir 22 straipsnius, 24 straipsnio 1 dalį, 25 ir 26 straipsnius, 27 straipsnio 1, 3, 4 ir 5 dalis, 28 ir 34 straipsnius ir 36 straipsnio 1 ir 2 dalis ir dėl pagal Europos Parlamento ir Tarybos reglamento (EB) Nr. 987/2009 62–64 straipsnius kompensuotinų sumų apskaičiavimo
   (Tekstas svarbus EEE ir EB bei Šveicarijos susitarimui)
   2010/C 106/18
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo 72 straipsnio a dalį (1), pagal kurią Administracinė komisija yra atsakinga už visų administravimo klausimų ar aiškinimo klausimų, kylančių dėl Reglamento (EB) Nr. 883/2004 ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų, nagrinėjimą,
   atsižvelgdama į Reglamento (EB) Nr. 883/2004 35 ir 41 straipsnius,
   kadangi:
   
               (1)
            
            
               Taikant Reglamento (EB) Nr. 883/2004 17, 19, 20 ir 22 straipsnius, 24 straipsnio 1 dalį, 25 ir 26 straipsnius, 27 straipsnio 1, 3, 4 ir 5 dalis, 28 ir 34 straipsnius ir 36 straipsnio 1 ir 2 dalis, ligos ir motinystės išmokų natūra sąvoka, kaip nustatyta Reglamento (EB) Nr. 883/2004 1 straipsnio va dalyje, turėtų būti tiksli ir privaloma visoms valstybėms narėms.
            
         
               (2)
            
            
               Ligos ir motinystės išmokų natūra sąvoka pagal Europos Bendrijų Teisingumo Teismo praktiką turi apimti išmokas natūra, teikiamas slaugomiems asmenims.
               Laikydamasi Reglamento (EB) Nr. 883/2004 71 straipsnio 2 dalyje nustatytų sąlygų,
            
         NUSPRENDĖ:
   I.   Bendrosios nuostatos
   
   
               1.
            
            
               Ligos ir motinystės išmokos natūra, į kurias reikia atkreipti dėmesį apskaičiuojant Reglamento (EB) Nr. 987/2009 (toliau – įgyvendinimo reglamentas) 62–64 straipsniuose nurodytas kompensuotinas išlaidas, yra tokios, kurios laikomos išmokomis natūra pagal nacionalinius teisės aktus, kuriuos įgyvendina įstaiga, suteikusi išmokų tiek, kiek jų galima gauti pagal Reglamento (EB) Nr. 883/2004 (toliau – pagrindinis reglamentas) 17, 19, 20 ir 22 straipsnių, 24 straipsnio 1 dalies, 25 ir 26 straipsnių, 27 straipsnio 1, 3, 4 ir 5 dalių, 28 ir 34 straipsnių ir 36 straipsnio 1 ir 2 dalių nuostatas.
            
         
               2.
            
            
               Išmokomis natūra, kaip apibrėžta minėtuose pagrindinio reglamento straipsniuose, taip pat laikomos:
               
                           a)
                        
                        
                           sveikatos priežiūros išmokos natūra, kuriomis galima visiškai ar iš dalies tiesiogiai apmokėti tam tikras išlaidas, atsiradusias dėl apdraustojo asmens slaugymo ar patirtas jo tiesioginio slaugytojo, pavyzdžiui, slauga ir pagalba namuose ar specializuotose įstaigose, slaugos įrangos pirkimas ar darbas, susijęs su namų aplinkos gerinimu; tokios rūšies išmokos iš esmės yra skirtos ligos draudimo išmokoms natūra papildyti, siekiant gerinti slaugomų asmenų sveikatos būklę ir gyvenimo kokybę;
                        
                     
                           b)
                        
                        
                           išmokos natūra, nesusijusios su sveikatos priežiūros draudimu, bet kurių pobūdis ir tikslas yra tokie patys kaip tų, kurios nurodytos a dalyje, jei jos gali būti laikomos socialinio draudimo išmokomis natūra, kaip apibrėžta pagrindiniame reglamente, ir gali būti gaunamos tokiu pat būdu, kaip nurodyta a dalyje, pagal pagrindinio reglamento minėtų straipsnių nuostatas.
                           a ir b punktuose nurodytos išmokos natūra yra įtrauktos į 1 dalyje nurodytas išlaidas.
                        
                     
         
               3.
            
            
               Išmokų natūra išlaidomis, kaip apibrėžta minėtuose pagrindinio reglamento straipsniuose, nelaikomos:
               
                           a)
                        
                        
                           išlaidos, susijusios su ligos draudimo sistemos administravimu, pavyzdžiui, išlaidos, kurias patiria įstaigos, tvarkydamos ir nagrinėdamos kompensacijų asmenims bei atsiskaitymų tarp įstaigų klausimus;
                        
                     
                           b)
                        
                        
                           išlaidos, susijusios su išmokų skyrimu, pavyzdžiui, mokesčiai gydytojams už sveikatos pažymėjimų, kurie reikalingi siekiant įvertinti pareiškėjo neįgalumo laipsnį ar galėjimą dirbti, išdavimą.
                        
                     
                           c)
                        
                        
                           medicinos mokslinių tyrimų išlaidos ir prevencinės medicinos įstaigų gaunamos subsidijos, skirtos bendrosioms sveikatos apsaugos priemonėms, ir bendro pobūdžio (nerizikingų) priemonių išlaidos;
                        
                     
                           d)
                        
                        
                           asmenų priemokoms.
                        
                     
         II.   Įgyvendinimo reglamento 63 straipsnyje nustatytų fiksuotų dydžių apskaičiavimo nuostatos
   
   
               4.
            
            
               Pagal įgyvendinimo reglamento 64 straipsnį apskaičiuojami šie mėnesiniai ir bendri fiksuoti dydžiai:
               
                           a)
                        
                        
                           išmokų natūra, mokėtų pagal gyvenamosios vietos valstybės narės nacionalines sistemas, remiantis pagrindinio reglamento 17 straipsniu, 24 straipsnio 1 dalimi, 25 ir 26 straipsniais, dydis;
                        
                     
                           b)
                        
                        
                           ne gyvenamosios vietos valstybėje narėje dėl planinio gydymo pagal pagrindinio reglamento 20 straipsnio ir 27 straipsnio 3 ir 5 dalis mokėtų išmokų natūra dydis;
                        
                     
                           c)
                        
                        
                           išmokų natūra, kurias apdraustasis asmuo gavo jam laikinai būnant ne gyvenamosios vietos šalyje, išlaidos, jei šios išmokos turi būti mokamos pagal nacionalinius teisės aktus; išskyrus šio sprendimo II skirsnio 5 dalies a punkte nurodytas išlaidas.
                        
                     
         
               5.
            
            
               Pagal įgyvendinimo reglamento 64 straipsnį neapskaičiuojami šie mėnesiniai ir bendri fiksuoti dydžiai:
               
                           a)
                        
                        
                           išmokų natūra, mokamų laikinai būnant ne gyvenamosios vietos šalyje pagal pagrindinio reglamento 19 straipsnio 1 dalį ir 27 straipsnio 1 dalį, dydis;
                        
                     
                           b)
                        
                        
                           išmokų, kompensuojamų pagal pagrindinį reglamentą arba dvišalius ar daugiašalius susitarimus, išskyrus kompensuotinas išlaidas už planinį gydymą, dydis.
                        
                     
         III.   Kitos nuostatos
   
   
               6.
            
            
               Kompensuotinų išlaidų dydis kiek įmanoma apskaičiuojamas pagal oficialius buvimo ar gyvenamosios vietos statistinius duomenis ir sąskaitas, o dar geriau – oficialius paskelbtus duomenis. Nurodomi naudojamų statistinių duomenų šaltiniai.
            
         
               7.
            
            
               Šis sprendimas skelbiamas Europos Sąjungos oficialiajame leidinyje. Jis taikomas nuo Reglamento (EB) Nr. 987/2009 įsigaliojimo dienos.
            
         
      
         
            Administracinės komisijos pirmininkė
         
         Lena MALMBERG
      
   
   
      (1)  OL L 166, 2004 4 30, p. 1.
   
      (2)  OL L 284, 2009 10 30, p. 1.